biswa921/hiwiki-latest-pages-articles-raw huggingface dataset:
प्राच्यवाद

प्राच्यवाद ( ऑरि'एन्ट्लिज़म्)
प्राच्यवाद एक विचारधारा है जिसके अंतर्गत पश्चिम द्वारा अट्ठारहवीं और उन्नीसवीं सदी के दौरान स्वयं को केंद्र में रख
कर अपनी श्रेष्ठता प्रमाणित करने के लिए पूर्वी
संस्कृतियों की स्थावर संरचना बनायी गयी थी। एडवर्ड सईद मानते हैं कि प्राच्यविदों द्वारा ज्ञान की अत्यंत परिष्कृत राजनीति के अंतर्गत युरोकेंद्रित पूर्वग्रहों का प्रयोग
करके एशिया और मध्य-पूर्व की भ्रांत और रोमानी छवियाँ गढ़ी गयीं ताकि पश्चिम की औपनिवेशिक और साम्राज्यवादी महत्त्वाकांक्षाओं को तर्क प्रदान किया जा सके।

यह  उत्तर-औपनिवेशिक सिद्धांत के आधारभूत प्रतिपादनों में से एक है। भारत का अध्ययन  करने  वाले  ज्ञान  प्रकाश,  निकोलस  डिर्क  और रोनाल्ड इण्डेन जैसे समाज वैज्ञानिकों, और हामिद दुबोशी, होमी  भाभा  और  गायत्री  चक्रवर्ती  स्पिवाक  जैसे साहित्यशास्त्रियों  पर  भी प्राच्यवाद की स्थापनाओं का प्रभाव पड़ा है।

 इतिहास 
शुरुआती दौर में प्राच्यवाद पश्चिमी दुनिया 
के लेखकों, डिज़ाइनरों और कलाकारों द्वारा पूर्वी देशों की
संस्कृतियों का वर्णन और अध्ययन के लिए प्रयुक्त पद था।
उन्नीसवीं सदी में अनेक यूरोपीय साहित्यकारों और कलाकारों ने उत्तरी अफ़्रीका तथा पश्चिमी एशिया की यात्रा के अनुभवों तथा कलात्मक प्रभावों को अपनी रचनाओं में अभिव्यक्ति दी थी। फ्रांसीसी कलाकार लॉर्ड बायरन ने १८१२ में 'ओरिएंटल स्टडीज़' शब्द का प्रयोग किया था।
प्राच्यवाद शब्द के अर्थ को एडवर्ड  सईद की १९७८  में  प्रकाशित पुस्तक 'ओरिएंटलिज़्म' ने नया संदर्भ दिया। 
सईद ने अरब और इस्लामी सभ्यता के संदर्भ में प्राच्यवाद का विश्लेषण करते हुए साम्राज्यवाद से प्राच्यवाद के गहरे संबंध और उसके राजनीतिक निहितार्थ को रेखांकित किया था। उनके द्वारा प्रवर्तित प्राच्यवाद की अवधारणा मानविकी के विभिन्न अनुशासनों- इतिहास लेखन, संस्कृति-अध्ययन, साहित्य-सिद्धांत आदि में युरोकेंद्रीयता का प्रतिरोध रचने और पूर्वी सभ्यता व विचार की स्वायत्त दावेदारियों के लिए प्रयुक्त होती है।

 अवधारणा 
प्राच्यवाद का मानना है कि यूरोपीय विद्वानों और अनुसंधानकर्ताओं द्वारा अफ़्रीका, एशिया और मध्य-पूर्व का किया गया चित्रण तथ्यों अथवा यथार्थ पर आधारित न हो कर कुछ पूर्व-निर्धारित रूढ़ियों पर आधृत है। यूरोपीय कलाकारों का चित्रण सभी पूर्वी समाजों को तर्कबुद्धि से वंचित, दुर्बल और स्त्रैण के रूप में दर्शाता है। इसके बरक्स वह पश्चिम को बुद्धिसंगत, बलवान और पौरुषपूर्ण चित्रित करता है। यह दुराग्रह पश्चिमी विद्वत्ता में इतना रच-बस गया है कि बहुत से पश्चिमी प्रेक्षक भी इसे नहीं देख पाते हैं। साम्राज्यवादी प्रभुत्व के तहत बहुत से पूर्वी विद्वानों ने भी इसे आत्मसात कर लिया है। इस प्रक्रिया में पश्चिम सभ्यता का मानक बन गया है तथा प्राच्य असंगत हो गया है। इस प्रकार ऑक्सीडेंट (पश्चिम) ओरिएंट (पूर्व) को अपने विपरीत ध्रुव की तरह रचता है।

 अंतरअनुशासनात्मकता 
प्राच्यवाद की अवधारणा अंतर्अनुशासनात्मक अनुसंधान का परिणाम है। जिसमें विभिन्न समाजविज्ञान के साथ ही तुलनात्मक साहित्य की भी महत्वपूर्ण भूमिका है। फ़ूको की सत्ता और ज्ञान  के  अंतर्संबंधों  के  साथ-साथ  एंटोनियो  ग्राम्शी की वर्चस्व की अवधारणा ने इसके विकास में महत्वपूर्ण भूमिका निभायी है। इसके अतिरिक्त कोलम्बिया विश्वविद्यालय में तुलनात्मक साहित्य के प्रोफ़ेसर के रूप में सईद को नस्लवादी प्रभाव वाले रचनाकार अंर्स्ट रेनन का अध्ययन करते हुए  ही यूरोकेंद्रीयता के उद्गम की पहचान हुई थी।

 इन्हें भी देखें 

यूरोकेंद्रीयता
 सन्दर्भ 

श्रेणी:प्राच्यवाद
श्रेणी:विचारधाराएँ
श्रेणी:पाश्चात्य दर्शन
सी एन करुणाकरन

thumb|175px|सी एन करुणाकरन 

सी एन करुणाकरन (१९४० – १४ दिसम्बर २०१३) भारत के एक चित्रकार थे। वो केरल ललितकला अकादमी के अध्यक्ष रहे। उनका जन्म सन् १९४० में केरल के तृश्शूर जिले के गुरुवायूर क्षेत्र के बिकट ब्रह्माकुलम नामक स्थान पर हुआ। उन्होंने सरकारी कला एवं शिल्प विद्यालय, चेन्नई से प्रसिद्ध कलाकार डी॰पी॰ रॉय चौधरी और के॰सी॰एस॰ पानिक्कर के साथ डिजाइन और पेंटिंग में डिप्लोमा किया। उनका लघु बिमारी के बाद १४ दिसम्बर २०१३ को कोच्चि में निधन हो गया।
 सन्दर्भ 

श्रेणी:1940 में जन्मे लोग
श्रेणी:२०१३ में निधन
श्रेणी:भारतीय चित्रकार
विद्याधर

right|thumb|300px|एक विद्याधर जोड़ी
हिन्दू मान्यता के अनुसार विद्याधर हिमालय में रहने वाले उपदेव हैं। वे शिव के सहचर हैं। उनके पास चमत्कारिक शक्ति होती है।

बौद्ध धर्म में भी विद्याधर की अवधारणा है।

जयपुर नगर के वास्तुशिल्पी (१८वीं शताब्दी) का नाम भी विद्याधर है।

श्रेणी:भारतीय मिथक
किरणपुंज रेखा

right|thumb|300px|फ्रांस के सिन्क्रोट्रान सोलिल (SOLEIL) की योजना: इसमें विशाल केन्द्रीय वलय (लाल रंग में चित्रित) में इलेक्ट्रान घूमते हैं और जहाँ वे अपने पथ से मोड़े जाते हैं वहाँ सिन्क्रोट्रान विकिरण निकालते हैं। यह सिन्क्रोट्रान आठ स्पर्शरेखीय बीमलाइनों में ले जाया जाता है जहाँ विभिन्न प्रकार के प्रयोग किए जाते हैं।
कण त्वरक के सन्दर्भ में किरणपुंज रेखा (बीमलाइन / beamline) से अभिप्राय किररणपुंज अथवा कणपुंज के गमनपथ से है जिसके अन्तर्गत किरणपुंज के मार्ग में आने वाले सभी अवयव (निर्वात नली/पाइप, विभिन्न प्रकार के चुम्बक, नैदानिक युक्तियाँ, प्रकाशीय युक्तियाँ आदि) भी सम्मिलित हैं। बीमलाइन प्रायः दो प्रकार की होती है- 
 रैखिक त्वरकों की सीधी रेखा जिसमें कण गमन करते हैं ; या 
 चक्रीय त्वरकों के किसी बिन्दु से आरम्भ होकर प्रायोगिक स्टेशन तक की सारी युक्तियों का समुच्चय (जैसे सिन्क्रोट्रॉन स्रोतों या साइक्लोट्रॉनों में)

बीमलाइनों का अन्त प्रायः एक प्रायोगिक स्टेशन के रूप में होता है जहाँ कणपुंज (particle beams) या सिन्क्रोट्रान से प्राप्त सिन्क्रोट्रान प्रकाश या स्पालेशन स्रोत से प्राप्त न्यूट्रान का उपयोग किया जाता है। यहाँ किए जाने वाले प्रयोग मुख्यतः पदार्थ विज्ञान, भौतिकी, रसायन, तथा आणविक जीवविज्ञान से सम्बधित होते हैं। 

श्रेणी:कण त्वरक
ओल्गा शाहकेबेटे

योग श्यापुत्रा (ओल्गा श्यापुत्रा के नाम से भी जाने जाते हैं; जन्म 8 फ़रवरी 1983) इंडोनेशिया के अभिनेता, हास्य कलाकार और प्रस्तोता हैं। ओल्गा अक्सर विलिंगवेश रति काम करते हैं लेकिन स्वयं के समलैंगिक होने से इनकार करते हैं।1177002000,1177203769.html Olga Syahputra Disangka Bencong Beneran, sctv.co.id, diakses 12 जनवरी 2008

 प्रारम्भिक जीवन 
ओल्गा का जन्म इंडोनेशिया की राजधानी जकार्ता में हुआ। वो सात भाइयों में सबसे बड़े हैं।Profil di Krosceknews.com , diakses 1 फ़रवरी 2008

 सन्दर्भ 

 बाहरी कड़ियाँ
 ओल्गा श्यापुत्रा
 

श्रेणी:इंडोनेशियाई अभिनेता
श्रेणी:1983 में जन्मे लोग
थिओडर रूसो

right|thumb|300px|थिओडर रूसो
right|thumb|300px|Les chênes d'Apremont
पियर इतीने थिओडर रूसो (Pierre Étienne Théodore Rousseau ; 1812-1867) बार्बिज़न शैली का फ्रांस का चित्रकार था। 

 परिचय 
थिओडर रूसो का जन्म पेरिस मे एक दर्जी के परिवार में हुआ। दृश्य चितेरा चार्ल्स रिमांड और गुइलालेथिएर के मार्गदर्शन में उसने सोलह वर्ष की उम्र में ही कलाशिक्षा पूरी कर ली। फ्रांस में जगह जगह के प्राकृतिक दृश्यों को चित्रित करने के अध्ययन से उसने परिश्रमपूर्वक अपनी शैली का निर्माण किया। सन् १८३० में उसने मौलिक चित्रशैली के कलाकारों के कष्टों में हिस्सा बँटाया। रूढ़िवादी चित्रकारों ने पेरिस कलाप्रदर्शनी में इसके भाग भाग लेने का विरोध किया। सन् १८३१ और १८३४ में उसकी साधारण कृतियों को प्रदर्शनी में रखा गया था लेकिन सन् १८३६ में 'ला देस्कैते दे वाचे' नामक महान कलाकृति प्रदर्शनी के लिए अस्वीकृत कर दी गई। इस अपमान के कारण उसने प्रदर्शन में सन् १८४८ तक भाग लेना अस्वीकार कर दिया। 

अपने ही देश में कलाक्षेत्र से बाहर रहकर रूसो ने जो कलानिर्मिति की वह बहुत ऊँची साबित हुई। 'दि चेस्टनट एवेन्यू', 'दि मार्श इन दि लैंड्स', 'होर फ्रास्ट' आदि इन दिनों की कृतियाँ हैं। सन् १८५१ की प्रदर्शनी में उसका सर्वोत्तम चित्र 'दि ऍज ऑव दि फॉरेस्ट' (जंगल की सीमा) प्रदर्शित हुअ। इसी शीर्षक के समान दूसरा एक चित्र वेलेस कलेक्शन में रखा है। रूसो अबतक बारिबिज़ान में कभी कभी आकर रहता था। लेकिन अब उसने जंगल के इसी गाँव में अपना निवासस्थान बनाया। सन् १८५५ में रूसो के बीस साल में बनाए गए अस्वीकृत चित्र इकट्ठे कर एक प्रदर्शनी आयोजित किए गए। फिर भी उसका संघर्ष चलता रहा और स्वास्थ्य गिरता गया। सन् १८६७ की प्रदर्शनी का वह फाईन आर्ट ज्यूरी में अध्यक्ष चुना गया।

रूसो के चित्र हमेशा ही गंभीर रहे, इसका कारण उसका उदासीन जीवन भी हो सकता है। कई जलरंग की कृतियाँ, रेखाचित्रण और स्याही से बनी कृतियाँ देखने पर कोई भी जान सकता है कि वह हमेशा ही नए अनुसंधानों या अन्वेषणों के पीछे लगा रहा। वेलेस और लोवरी में उसकी कृतियों का अच्छा संग्रह है। विक्टोरिया म्यूजियम में भी कुछ लघुकृतियाँ रखी हैं।

सन्दर्भ
श्रेणी:चित्रकार
राबर्ट पियरी

right|thumb|200px|उत्तरी ध्रुव पर सबसे पहले पहुंचने वाले राबर्ट पियरी
राबर्ट एडविन पियरी (Robert Edwin Peary ; सन् १८५६-१९२०) उत्तरी ध्रुव की खोज करनेवाले अमरीकी अन्वेषक थे।

 परिचय 
राबर्ट पियरी का जन्म संयुक्त राज्य अमेरीका, के क्रेसन पा (Cresson Pa) नामक स्थान पर ६ मई १८५६ ई. को हुआ था। १८७७ ई. में इन्होंने ब्रंज़विक के बोडोइन (Bowdoin) कालेज से स्नातक परीक्षा पास की। १८८१ ई. में वे संयुक्त राज्य की जलसेना में लेफ्टेनेंट पद पर भी रहे। १८८४ ई. में इन्होंने निकारागुआ में नहर सर्वेक्षण में सहायक इंजीनियर तथा १८८७-१८८८ ई. के बीच उसके डाइरेक्टर के रूप में भी कार्य किया।

ध्रुवों की खोज के लिए इन्होंने १८८६ ई. में ग्रीनलैंड के पश्चिमी तट का अध्ययन किया। १८९१ ई. में इन्हें फिलाडेल्फिया नैचुरल साइंस अकादमी की ओर से ध्रुवीय खोज अभियान का नेता नियुक्त किया गया। १८९२ ई. में ग्रीनलैंड द्वीप के उत्तर-पूर्वी किनारे तक जाकर इन्होंने एस्किमो लोगों के बारे में जानकारी प्राप्त की। १९०२ ई. में ये अपनी पार्टी के कमांडर बनकर हेंसन (Henson) तथा एक एस्किमों के साथ उत्तर की ओर गए। इस यात्रा से लौटने पर इन्हें अमरीकन जिओग्रैफिकल सोसाइटी का अध्यक्ष चुना गया। १६ जुलाई १९०५ ई. को वे रूज़वेल्ट नामक जलयान पर आर्कटिक प्रदेश में खोज के लिए गए। २१ अप्रैल १९०६ को ये सुदूर उत्तर में वहाँ तक गए जहाँ तक पहले कोई अन्य आदमी नहीं पहुँच सका था, किंतु वापस आना पड़ा। ६ अप्रैल १९०९, को ये हैंन्सन तथा चार एस्किमो के साथ सकुशल उत्तरी ध्रुव पर पहुँच गए। वहाँ लगभग ३० घंटे विश्राम करके सभी लोग वापस आ गए, केवल एक साथी मर गया। १९११ ई. में वे नौसेनाध्यक्ष के पद पर नियुक्त हुए तथा रोम में होनेवाली अंतरराष्ट्रीय ध्रुवीय आयोग की बैठक में प्रतिनिधि के रूप में गए। १९१० ई. में इन्होंने 'दि नॉर्थ पोल' तथा १९१७ ई. में 'सीक्रेट्स ऑव पोलर ट्रैवेल' नामक पुस्तकें लिखीं। २० फ़रवरी १९२०, को वाशिंगटन में इनकी मृत्यु हो गई।

श्रेणी:अन्वेषक
अलेक्सांदर कुप्रिन

right|thumb|250px|रूसी कहानीकार अलेक्सांदर कुप्रिन
अलेक्सांद्र इवानोविच कुप्रिन (रूसी : Алекса́ндр Ива́нович Купри́н ; 7 सितम्बर 1870 – 25 अगस्त 1938) प्रसिद्ध रूसी कहानी लेखक, विमान-चालक, अवेषक तथा साहसपूर्ण यात्री थे। 

 जीवन परिचय 
इनका जन्म नरोव्चात नगर (पेंज़ा प्रदेश) में ८ सितंबर १८७० को हुआ था। उनके पिता साधारण कर्मचारी थे। पिता की मृत्यु के बाद वे मास्को में पहले अपनी माता के साथ और फिर गरीबी के कारण अनाथाश्रम में रहने लगे। उनकी शिक्षा सैनिक विद्यालय में हुई। शिक्षा के समय से ही वे कहानियाँ लिखने लगे थे। उनकी पहली कहानी अंतिम व पहली बार १८८९ में प्रकाशित हुई जिसके लिए उन्हें कई दिन तक कारावास में रहना पड़ा। शिक्षा समाप्त करने के बाद वे सेना में अफसर बने किंतु चार वर्ष पश्चात् इस्तीफा कर वे पत्रकारिता करने लगे।

कुप्रिन को साधारण जनता और ज़ार की सेना का अच्छा परिचय प्राप्त था। अपनी अनेक कहानियाँ में उन्होंने सामान्य व्यक्तियों के जीवन और ज़ार-कालीन फौज के कठोर दंडोंवाले वातावरण का यथार्थवादी चित्रण किया हैं। 'मोलोख़' नामक उपन्यास (१८९६) में मजदूरों की जिंदगी और संघर्ष का वर्णन है। सन् १९०५ की क्रांति के समय कुप्रिन अपनी सर्वोत्तम रचना लिखी जिनमें प्रमुख 'द्वंद्वयुद्ध' (Dual) नामक कृति है, जिसे कुप्रिन ने मैक्सिम गोर्की को समर्पित किया था। इस कृति में उन्होंने ज़ार-कालीन फौज के नियमों और रिवाजों की कड़ी आलोचना की है। उनकी प्रमुख रचनाएँ रक्तमणिवाला कंकन, काली बिजली और ‘पुण्य झूठ’ हैं। 'तरल सूर्य' में उन्होंने अंग्रेजी साम्राज्यवाद का पर्दाफाश किया है। यामा नामक उपन्यास (१९०९-१९१५) में वेश्याओं के जीवन का सच्चा चित्रण है। अक्टूबर १९१७ की समाजवादी क्रांति के समय वे रूस छोड़कर विदेश चले गए। वहाँ भी उन्होंने रूस संबंधी अनेक कहानियाँ लिखी। १९३७ में स्वदेश लौटे और १९३८ में रूस में उनका स्वर्गवास हुआ। शैली और भाषा की दृष्टि से कुप्रिन की रचनाएँ उच्च्कोटि की हैं। इनमें क्रांति से पूर्व के रूसी जनजीवन के अनेक पहलुओं का वास्तविक चित्रण है। कुप्रिन की समस्त रचनाओं का संग्रह रूस से छह खंड़ों में प्रकशित हुआ है।

श्रेणी:रूसी साहित्यकार
लोकसेवा आयोग, नेपाल

लोक सेवा आयोग नेपाल की एक संवैधानिक संस्था है। यह विशेष रूप से सरकारी सेवा के लिए योग्य उम्मीदवार नियुक्त करती है।

 बाहरी कड़ियाँ
 
श्रेणी:नेपाल आधार
हिन्दी विद्यापीठ, देवघर

हिंदी विद्यापीठ, देवघर हिंदी के प्रचार-प्रसार में कार्यरत एक प्रसिद्ध स्वयंसेवी संस्था है। यहाँ से उपाधि प्राप्त कर छात्रछात्राएँ अपने-अपने प्रांतों में जाकर हिंदी की सेवा करती हैं। इसके आदि कुलाधिपति देशरत्न डॉo राजेंद्र प्रसाद जी थे। यह संस्था उत्तर और दक्षिण के बीच सेतु के रूप में विद्यमान हिंदी के उत्थान का केंद्र है। यह अखिल भारतीय हिंदी संस्था संघ, नयी दिल्ली से संबद्ध है।

यह विद्यापीठ झारखण्ड के देवघर में स्थित है। यह भारत के स्वतंत्रता आन्दोलन के संघर्ष की उपज है। १९२९ में इस संस्था का शुभारंभ हुआ। जब सम्पूर्ण देश के नर-नारी देश की स्वतंत्रता के लिए राष्ट्रपिता महात्मा गाँधी के मार्गदर्शन में मरमिट रहे थे, उस समय उनकी प्रेरणा से लोग `हिंदी अपनाओ, अंग्रेजी का बहिष्कार करो' का नारा दे रहे थे। उस समय हिंदी विद्यापीठ, देवघर की नींव डाली जा रही थी।

 बाहरी कड़ियाँ
हिन्दी विद्यापीठ, देवघर का जालघर
हिन्दी के उत्थान में नरसिंह का योगदान (जागरण)

[[श्रेणी:हिन्दी संस्थान}}
विली ब्रांट

right|thumb|300px|विली ब्राण्ट
विली ब्रांट (Willy Brandt ; जर्मन उच्चारण : [ˈvɪli ˈbʁant]; 18 दिसम्बर 1913 – 8 अक्टूबर 1992) जर्मनी के राजनयिक एवं राजनेता तथा वहाँ की समाजवादी लोकतांत्रिक पार्टी (Sozialdemokratische Partei Deutschlands, or SPD) के नेता थे। वे 1969 से 1974 तक फेडरल जर्मन रिपब्लिक के चांसलर थे। उन्हें १९७१ में शान्ति का नोबेल पुरस्कार दिया गया। 

उन्होंने हिटलर और यूरोप के दूसरे नाजियों के खिलाफ संघर्ष किया, पूरब और पश्चिम का मेल कराया और औद्योगिक तथा विकासशील देशों को एक मेज पर बिठाया। एक न्यायोचित दुनिया विली ब्रांट का सपना था।

 बाहरी कड़ियाँ
विश्व नागरिक विली ब्रांट

श्रेणी:नोबेल पुरस्कार से सम्मानित
श्रेणी:1913 में जन्मे लोग
पश्चिम बंगाल राज्य विद्युत प्रसारण कंपनी लिमिटेड

पश्चिम बंगाल राज्य विद्युत प्रसारण कंपनी (West Bengal State Electricity Transmission Company Limited) की स्थापना २००७ में भारतीय राज्य पश्चिम बंगाल में बिजली की आपूर्ति को पूरा करने के लिए की गई। राज्यान्तरिक ट्रांसफार्मर क्षमता के आधार पर यह देश के २३ संचरण उपभोगों में ग्यारहवें स्थान पर है। यह राज्य में ४०० किलो वोल्ट, २२० किलोवोल्ट, १३२ किलोवोल्ट और ६६ किलोवोल्ट वोल्टता स्तर के शक्ति संचरण के लिए उत्तरदायी है।

 सन्दर्भ 

 बाहरी कड़ियाँ
 
श्रेणी:पश्चिम बंगाल
गुस्ताव फ्लोवेर

right|thumb|300px|युवावस्था में गुस्ताव फ्लोवेर
गुस्ताव फ्लोवेर (Gustave Flaubert ; फ्रांसीसी उच्चारण: [ɡystav flobɛʁ]; 12 दिसम्बर 1821 – 8 मई 1880)) फ्रेंच उपन्यासकार थे।

 जीवन परिचय 
लेखक गुस्ताव फ्लोवेर (१८२१-८०) का जन्म रूआँ में १२ दिसम्बर सन् १८२१ को हुआ था। उनके पिता शल्यचिकित्सक थे। ११ वर्ष की अवस्था में आप साहित्य की ओर प्रवृत्त हुए। आप पेरिस में कानून का अध्ययन करने लगे, किंतु सन् १८४५ में पिता की मृत्यु के पश्चात् रूआँ लौट आए और अपने पैतृक निवासस्थान पर रहने लगे जहाँ ८ मई सन् १८८० को आपका शरीरांत हुआ। दो या तीन प्रेमव्यापार; पिरेनीज़, कार्सिका, ब्रिटेन, यूनान, मिस्र तथा फिलिस्तीन की यात्राएँ और पैरिस के संक्षिप्त अनेक अवलोकन आपके जीवन की बाह्य घटनाएँ थीं। साहित्यसेवा के लिए ही उनका जीवन था। वे लज्जाशील, स्पर्शकातर, स्वाभिमानी साहित्यसेवी थे।

यथार्थवाद के ह्रासकाल में भी फ्रेंच यर्थाथवादी संप्रदाय के नेता के रूप में फ्लोबेर की प्रतिष्ठा थी। आप गोतिये के शिष्य और ह्यूगो के प्रशंसक थे। गांकर बंधु, ज़ोला, दादे और मोपासाँ आपके शिष्य थे। आप स्वछंदतावादी (रोमैंटिस्ट) तथा यथार्थवादी थे। कल्पना की अधिकता, प्राच्य, विदेशी, भयानक तथा अतीत के प्रति आकर्षण एवं मध्यवर्ग के प्रति घृणा के कारण आप स्वछंदतावादी और व्यक्तित्वशून्यता, स्वानुभूतिव्यंजना, प्रामाणिकतानुराग के आग्रह के कारण यथार्थवादी थे। आपकी कला संयत थी। आप स्वच्छंदतावादियों की अत्यधिक निजी पूर्वधारणा से मुक्त थे।

आपके उपन्यास शैली के आदर्श हैं। उनमें प्रतिपाद्य विषय एवं उसके स्वरूप में पूर्ण एकरूपता है जो शेक्सपीयर में भी सदैव नहीं रही। फ्लोबेर ने मूर्तिमत्ता, शब्दौचित्य और एकरूपता के लिए कठिन परिश्रम किया। आप 'कला के लिए कला' सिद्धांत के प्रवर्तक थे। आपके मतानुसार कला जीवन की सार्थकता है और कला से इतर वस्तुएँ मृगमरीचिका मात्र हैं। 

आपकी सर्वोत्कृष्ट रचना 'मादाम बोवारी' (१८५७) है। 'सालामबो' (१८६२) में कार्थेज के सुंदर पुनर्निर्माण एवं उसकी सभ्यता का चित्रण है। यह एक व्यक्तित्वशून्य सिनेमा फिल्म है। 'लेदुकाशिआँ सानंतिमांताल' (१८७३) आपकी युवावस्था की स्मृतियों एवं राजनीतिक प्रश्न संबंधी चिंताओं पर आधारित है। 'ला तांताशिआंदसे आंत्वान' के तीन संशोधित एवं परिवर्धित संस्करण क्रमश: सन् १८४९, १८५६ और १८७२ में प्रकाशित हुए। यह आपके कलात्मक विकास एवं चिंतनशीलता का परिचायक है। 'अ काँत सिंप्ल्' सरल हृदय की छोटी सी कहानी है, 'बुव्हार ए पेकुशे' आपके निधनोपरांत प्रकाशित अपूर्ण उपन्यास है।

श्रेणी:फ्रेंच साहित्यकार
खमो

right|thumb|300px|खमो
खमो भारत, बर्मा और अंदमान के सागरतटीय दरारों में पाया जानेवाला एक छोटा सदाबहार पेड़ है जिसके छिलके में सब्जी अधिक होती है तथा जो चमड़ा सिझाने (टैनिंग) के काम आता है। इसके रंग से सूती कपड़े भी रंगे जाते हें। इसके फल खाने में सुस्वादु होते हैं। डालियों से निकली हुई जटाओं से एक प्रकार का नमक बनता है। इसे 'राई' भी कहते हैं।

श्रेणी:पादप
चर्मशोधन

दाएँ|अंगूठाकार|300px|गाय के अशोधित चर्म के एक भाग का अनुप्रस्थ काट चर्मशोधन (Tanning) वह प्रक्रिया है जो एक पूयकारी या सड़ने वाली जानवर की खाल को एक टिकाऊ सामग्री यानि चमड़े में बदल देती है। इस प्रक्रिया में टैनिन नाम के एक अम्लीय रसायनिक यौगिक का प्रयोग किया जाता रहा है जिसके नाम पर इस प्रक्रिया का नाम 'टैनिंग' पड़ा। इसको 'चमड़ा कमाना' भी कहते हैं। कमाने की प्रक्रिया के दौरान ही चमड़े को रंगा भी जा सकता है।
कमाने से खाल की प्रोटीन संरचना पूरी तरह बदल जाती है और वो फिर कभी वापस अपनी मूल अवस्था यानि कच्ची खाल नहीं बन सकती।

चर्मशोधन के कार्य का प्राथमिक चरण है- मृत पशु की खाल प्राप्त करना। इसके पश्चात् ही चर्मशोधन की परम्परागत प्रक्रिया प्रारंभ होती है। सद्द (ताजा) प्राप्त खाल को तीन से चार दिन तक धूप में सूखने के लिए लटका दिया जाता है। उसके बाद पानी से खाल की धुलाई की जाती है। पानी से अच्छी तरह धोने के बाद खाल को चूना मिले हुए पानी में डाल दिया जाता है। चूने को पानी में डालने के लिए सीमेंट की टंकी बनाकर उसमें १:५ अनुपात में चूना और पानी का विलयन बनाया जाता है। तीन चार घंटे तक प्रतिदिन इस विलयन में डालकर चमड़े को अच्छी प्रकार से पानी से भिगोया जाता है।

दाएँ|अंगूठाकार|300px|मोरोक्को के एक चर्मशोधक कारखाने का दृष्य

 सन्दर्भ 

 इन्हें भी देखें 
 चर्म प्रौद्योगिकी
 चर्म उद्योग
 चर्मपूरण (टैक्सीडर्मी]]
श्रेणी:विनिर्माण
तिमारपुर विधानसभा निर्वाचन क्षेत्र, दिल्ली

तिमारपुर विधानसभा निर्वाचन क्षेत्र दिल्ली में स्थित एक विधान सभा क्षेत्र है। यह उत्तर पूर्व दिल्ली लोकसभा निर्वाचन क्षेत्र के अन्तर्गत आता है। 

 विधायक 
2020 से इस क्षेत्र के विधायक आम आदमी पार्टी के दिलीप पण्डे हैं।

 वर्षचुने गये विधायक का नाम पार्टी संबद्धता2020दिलीप पण्डेआप2015पंकज पुष्करआप 2013  हरीश खन्ना  आप 2008 सुरिन्दर पाल सिंह कांग्रेस 2003    1998    1993   1983   1977   1972   1951  

 सन्दर्भ 

 ये भी देखें 

 उत्तर पूर्व दिल्ली लोकसभा निर्वाचन क्षेत्र

श्रेणी:दिल्ली के विधानसभा निर्वाचन क्षेत्र
बादली विधानसभा निर्वाचन क्षेत्र, दिल्ली

बादली विधानसभा निर्वाचन क्षेत्र दिल्ली में स्थित एक विधान सभा क्षेत्र है। यह उत्तर पश्चिम दिल्ली लोकसभा निर्वाचन क्षेत्र के अन्तर्गत आता है। इस विधानसभा के अंतर्गत आने वाले मुख्य क्षेत्र हैं स्वरूप नगर, स्वामी श्रद्धानंद कॉलोनी, बादली गांव, भलस्वा डेरी, जहांगीर पुरी बी सी आई जे के ब्लॉक, समयपुर, सिरसपुर, यादव नगर, जीवन पार्क  आदि

 विधायक 
2013 के रूप में, इस क्षेत्र के विधायक देवेंद्र यादव हैं।

 वर्षचुने गये विधायक का नाम पार्टी संबद्धता2015अजेश यादवआप 2013  देवेंद्र यादव  कांग्रेस 2008 देवेन्द्र यादव कांग्रेस 2003    1998    1993   1983   1977   1972   1951  

 सन्दर्भ 

 ये भी देखें 

 उत्तर पश्चिम दिल्ली लोकसभा निर्वाचन क्षेत्र

श्रेणी:दिल्ली के विधानसभा निर्वाचन क्षेत्र
मुंडका विधानसभा निर्वाचन क्षेत्र, दिल्ली

मुंडका विधानसभा निर्वाचन क्षेत्र दिल्ली में स्थित एक विधान सभा क्षेत्र है। यह उत्तर पश्चिम दिल्ली लोकसभा निर्वाचन क्षेत्र के अन्तर्गत आता है।

 विधायक 
2013 के रूप में, इस क्षेत्र के विधायक रामबीर शोकीन हैं।

 वर्षचुने गये विधायक का नाम पार्टी संबद्धता2015सुखवीर सिंहआप 2013  रामबीर शोकीन  निर्दलीय 2008 मनोज कुमार भाजपा 2003    1998    1993   1983   1977   1972   1951  

 सन्दर्भ 

 ये भी देखें 

 उत्तर पश्चिम दिल्ली लोकसभा निर्वाचन क्षेत्र

श्रेणी:दिल्ली के विधानसभा निर्वाचन क्षेत्र
नांगलोई जाट विधानसभा निर्वाचन क्षेत्र, दिल्ली

नांगलोई जाट विधानसभा निर्वाचन क्षेत्र दिल्ली में स्थित एक विधान सभा क्षेत्र है। यह उत्तर पश्चिम दिल्ली लोकसभा निर्वाचन क्षेत्र के अन्तर्गत आता है।

 विधायक 
2013 के रूप में, इस क्षेत्र के विधायक मनोज कुमार शोकीन हैं।

 वर्षचुने गये विधायक का नाम पार्टी संबद्धता2015रघुविंद्र शौकीनआप 2013  मनोज कुमार शोकीन भाजपा] 2008 डा॰ बिजेंद्र सिंह कांग्रेस 2003    1998    1993   1983   1977   1972   1951  

 सन्दर्भ 

 ये भी देखें 

 उत्तर पश्चिम दिल्ली लोकसभा निर्वाचन क्षेत्र

श्रेणी:दिल्ली के विधानसभा निर्वाचन क्षेत्र
मादीपुर विधानसभा निर्वाचन क्षेत्र, दिल्ली

मादीपुर विधानसभा निर्वाचन क्षेत्र दिल्ली में स्थित एक विधान सभा क्षेत्र है। यह पश्चिमी दिल्ली लोकसभा निर्वाचन क्षेत्र के अन्तर्गत आता है।

 विधायक 
2013 के रूप में, इस क्षेत्र के विधायक गिरीश सोनी हैं।

 वर्षचुने गये विधायक का नाम पार्टी संबद्धता2015गिरीश सोनीआप 2013  गिरीश सोनी  आप 2008 माला राम गंगवाल कांग्रेस 2003   माला राम गंगवाल[कांग्रेस] 1998   माला राम गंगवाल[कांग्रेस] 1993  स्वरूप चंद राजन[बीजेपी] 1983  भौरे लाल शास्त्री[कांग्रेस] 1977   1972   1951  

 सन्दर्भ 

 ये भी देखें 

 पश्चिमी दिल्ली लोकसभा निर्वाचन क्षेत्र

श्रेणी:दिल्ली के विधानसभा निर्वाचन क्षेत्र
नई दिल्ली विधानसभा निर्वाचन क्षेत्र, दिल्ली

नई दिल्ली विधानसभा निर्वाचन क्षेत्र दिल्ली में स्थित एक विधान सभा क्षेत्र है। यह नई दिल्ली लोकसभा निर्वाचन क्षेत्र के अन्तर्गत आता है।

 विधायक 
2013 के रूप में, इस क्षेत्र के विधायक अरविन्द केजरीवाल हैं।

 वर्षचुने गये विधायक का नाम पार्टी संबद्धता2015अरविन्द केजरीवालआप 2013  अरविन्द केजरीवाल  आप 2008 शीला दीक्षित कांग्रेस

 सन्दर्भ 

 ये भी देखें 

 नई दिल्ली लोकसभा निर्वाचन क्षेत्र

श्रेणी:दिल्ली के विधानसभा निर्वाचन क्षेत्र
त्रिलोकपुरी विधानसभा निर्वाचन क्षेत्र, दिल्ली

त्रिलोकपुरी विधानसभा निर्वाचन क्षेत्र दिल्ली में स्थित एक विधान सभा क्षेत्र है। यह पूर्वी दिल्ली लोकसभा निर्वाचन क्षेत्र के अन्तर्गत आता है।

 विधायक 
इस क्षेत्र के  वर्तमान विधायक रोहित कुमार हैं।

 वर्षचुने गये विधायक का नाम पार्टी संबद्धता     2020  रोहित कुमार आम आदमी पार्टी 2015  राजू धींगान आम आदमी पार्टी  2013 राजू धींगान आम आदमी पार्टी  2008 सुनील कुमार भाजपा 2003 ब्रह्मपाल कांग्रेस 1998 ब्रह्मपाल कांग्रेस 1993 ब्रह्मपाल कांग्रेस

 सन्दर्भ 

 ये भी देखें 

 पूर्वी दिल्ली लोकसभा निर्वाचन क्षेत्र

श्रेणी:दिल्ली के विधानसभा निर्वाचन क्षेत्र
पटपड़गंज विधानसभा निर्वाचन क्षेत्र, दिल्ली

पटपड़गंज विधानसभा निर्वाचन क्षेत्र दिल्ली में स्थित एक विधान सभा क्षेत्र है। यह पूर्वी दिल्ली लोकसभा निर्वाचन क्षेत्र के अन्तर्गत आता है।

 विधायक 
2013 के रूप में, इस क्षेत्र के विधायक मनीष सिसोदिया हैं।

 वर्षचुने गये विधायक का नाम पार्टी संबद्धता2015मनीष सिसोदियाआप 2013  मनीष सिसोदिया  आप 2008 अनिल कुमार कांग्रेस 2003    1998    1993   1983   1977   1972   1951  

 सन्दर्भ 

 ये भी देखें 

 पूर्वी दिल्ली लोकसभा निर्वाचन क्षेत्र

श्रेणी:दिल्ली के विधानसभा निर्वाचन क्षेत्र
लक्ष्मी नगर विधानसभा निर्वाचन क्षेत्र, दिल्ली

लक्ष्मी नगर विधानसभा निर्वाचन क्षेत्र दिल्ली में स्थित एक विधान सभा क्षेत्र है। यह पूर्वी दिल्ली लोकसभा निर्वाचन क्षेत्र के अन्तर्गत आता है।

 विधायक 
2013 के रूप में, इस क्षेत्र के विधायक विनोद कुमार बिन्नी हैं।

 वर्षचुने गये विधायक का नाम पार्टी संबद्धता2015नितिन त्यागीआप 2013  विनोद कुमार बिन्नी  आप 2008 डा॰ ए के वालिया कांग्रेस 2003    1998    1993   1983   1977   1972   1951  

 सन्दर्भ 

 ये भी देखें 

 पूर्वी दिल्ली लोकसभा निर्वाचन क्षेत्र

श्रेणी:दिल्ली के विधानसभा निर्वाचन क्षेत्र
करावल नगर विधानसभा निर्वाचन क्षेत्र, दिल्ली

करावल नगर विधानसभा निर्वाचन क्षेत्र दिल्ली में स्थित एक विधान सभा क्षेत्र है। यह उत्तर पूर्व दिल्ली लोकसभा निर्वाचन क्षेत्र के अन्तर्गत आता है।

विधायक
2020 वर्ष के रूप में, इस क्षेत्र के विधायक मोहन सिंह बिष्ट है
|वर्ष!!चुने गये विधायक का नाम !!पार्टी संबद्धता
|2015
|कपिल मिश्रा 
|[[आम आदमी पार्टी|आप (बीजेपी पार्ट 2)]
| 2013 || मोहन सिंह बिष्ट || भाजपा
| 2008|| मोहन सिंह बिष्ट|| भाजपा
| 2003||मोहन सिंह बिष्ट (भाजपा) 
| 1998|| मोहन सिंह बिष्ट (भाजपा) 
| 1993|| रामपाल करहाना (भाजपा)

 सन्दर्भ 

 ये भी देखें 

 उत्तर पूर्व दिल्ली लोकसभा निर्वाचन क्षेत्र

श्रेणी:दिल्ली के विधानसभा निर्वाचन क्षेत्र
वैखानस धर्मसूत्र

350px|right|thumb|स्मृति मे वैखानस धर्मसूत्र

वैखानस धर्मसूत्र में तीन प्रश्न हैं, जिनका विभाजन 51 खण्डों में है। इनमें 365 सूत्र मिलते हैं। प्रवरखण्ड के 68 सूत्र इनसे पृथक हैं।

 विवरण 
प्रश्न–क्रम से प्रतिपाद्य विषयों का विवरण इस प्रकार हैः–

प्रथम प्रश्न– चारों वर्णों और आश्रमों के अधिकारों तथा कर्त्तव्यों का निरूपण। 
द्वितीय प्रश्न– वानप्रस्थियों से सम्बद्ध अग्नि, जिसमें इसी नाम के अनुष्ठान सम्पन्न होते हैं, का विवरण, संन्यासी के कर्त्तव्यों तथा सन्यास–ग्रहण विधि का निरूपण, संन्यासी के सामान्य आचारों का विधान। 
तृतीय प्रश्न– गृहस्थ के नियम, निषिद्ध वस्तुएँ तथा कृत्य, वानप्रस्थ के सामान्य धर्म, संन्यासी के सामान्य धर्म, संन्यासी की मृत्यु पर नारायण–बलि, तर्पण इत्यादि। विष्णु के नामों से विहित जातियाँ, व्रात्य।

इस धर्मसूत्र में गायत्र, ब्राह्म, प्राजापत्य तथा नैष्ठिक नामों से चार प्रकार के ब्रह्मचारी बतलाए गए हैं। ये हैं– शालीनवृत्ति, वार्तावृत्ति, यायावर तथा घोराचारिक। इनमें से पाकयज्ञ, दर्शपूर्णमास तथा चातुर्मास्यादि यागों के अनुष्ठाता शालीनवृत्ति की श्रेणी में हैं। कृषि से जीविका निर्वाह करने वाले वार्त्ता–वृत्तिपरक माने गए हैं।

यायावर अध्ययन–अध्यापन तथा दान–प्रतिग्रह प्रभृति कर्मों से सम्बद्ध हैं। उंछवृत्ति के द्वारा जीवन निर्वाह करने वाले घोराचारिक हैं। वानप्रस्थों के भी औदुम्बर, वैरंचि, बालखिल्य, फेनप, कालाशिक, उद्दण्ड–संवृत्त, उदग्रफली, उंछवृत्ति तथा संदर्शन–वृत्ति इत्यादि बहुसंख्यक प्रभेदों का निरूपण है। मोक्षार्थी भिक्षुओं को भी चार प्रकार निरूपित हैं, ये हैं– कुटीचक, बहूदक, हंस तथा परमहंस। वैखानस धर्मप्रश्न में योग के आठ अंगों और आयुर्वेद के भी आठ अंगों का विवरण है।

अन्य धर्मसूत्रों की अपेक्षा यह अर्वाचीन रचना प्रतीत होती है। इसकी भाषा–शैली विशुद्ध लौकिक संस्कृत है। अभी तक इस पर कोई भी व्याख्या उपलब्ध नहीं हुई है। इसके दो संस्करण प्रकाशित हुए हैं– 
सन् 1913 में तिरूअनन्तपुरम् (त्रिवेन्द्रम) से टी. गणपति शास्त्री के द्वारा संपादित संस्करण। 
डॉ॰ कालन्द के द्वारा संपादित तथा अंग्रेज़ी में अनूदित, बिब्लियोथिका इण्डिका, कलकत्ता से सन् 1927 में दो भागों में प्रकाशित संस्करण।

इन्हें भी देखें
वैखानस
धर्मसूत्र
कल्पसूत्र

इन्हें भी देखें
वैखानसधर्मसूत्र
An introduction to vaikhAnasa kalpa sutraM

श्रेणी:धर्मसूत्र
श्रेणी:संस्कृत ग्रन्थ
विष्णु धर्मसूत्र

अंगूठाकार|विष्णु धर्मसूत्र
विष्णु धर्मसूत्र को 'विष्णु स्मृति' अथवा 'वैष्णव धर्मशास्त्र' भी कहते है। इसमें 100 अध्याय हैं जिनमें से कुछ अध्याय अत्यंत संक्षिप्त हैं। उनमें एक–एक पद्य और एक–एक सूत्र मात्र ही हैं। प्रथम और अन्तिम अध्याय पूर्णतया पद्यात्मक हैं।

 वर्णित विषय 
इसमें वर्णित विषयों का विवरण इस प्रकार हैः–

उपक्रम–पृथ्वी का विष्णु के समीप वर्णाश्रम धर्म के उपदेश–हेतु गमन, 
चारों वर्णों और आश्रमों का निरूपण, 
राजधर्म, 
कार्षापण आदि, 
अपराध और उनके लिए दण्ड, 
ऋण लेने वाले तथा देने वाले, ब्याज दर, बन्धक, 
त्रिविध व्यवहार–पत्र, 
साक्षी, 
दिव्य परीक्षाएँ–तुला, अग्नि, जल, विष और कोष, 
12 प्रकार के पुत्र, 
असवर्ण विवाह, सन्तति का जन्म तथा उसकी स्थिति, वर्णसंकर, 
सम्पत्ति–विभाजन, संयुक्त परिवार, पुत्रहीन की स्थिति, स्त्रीधन, 
विभिन्न वर्णीय पत्नियों से उत्पन्न सन्तानों में सम्पत्ति–विभाजन, 
अन्त्येष्टि तथा शुद्धि, 
विवाह के प्रकार, 
नारी धर्म, 
विभिन्न वर्गों की स्त्रियों में परस्पर ऊँच–नीच की स्थिति, 
संस्कार, 
ब्रह्मचारी व्रत, 
आचार्य प्रशंसा, 
वेदारम्भकाल, अनध्याय, 
माता–पिता और आचार्य का सम्मान, 
अन्य सम्मान योग्य व्यक्ति, 
पाप, विविध पातक, नरक, पापों से साध्य रोगादि, 
कृच्छ्र, चान्द्रायणादि, 
वासुदेव भक्त का आचरण, 
बहुविध अपराध और उनके प्रायश्चित्त, 
अघमर्षणादि, 
व्रात्यादि के साहचर्य का निषेध, 
त्रिविध धन, 
गृहस्थ के कर्त्तव्य, आचार, पंचमहायज्ञ आदि, 
स्नातक के व्रत, आत्म संयम की प्ररोचना, 
श्राद्ध, 
गोदानादि, 
कार्त्तिक स्नान, 
दान प्रशंसा, 
कूप, तडागादि के निर्माण की प्रशंसा, 
वानप्रस्थ, 
सन्यास, शरीर विज्ञान, एकाग्रता, 
पृथ्वी और लक्ष्मी के द्वारा वासुदेव प्रशंसा, 
विष्णु धर्मसूत्र का महात्म्य।

विष्णु के गौरव से परिपूर्ण इस धर्मसूत्र पर पौराणिक आचार–विचारों का पुष्कल प्रभाव है। 
प्रतापरूद्रदेवविरचित ‘सरस्वतीविलास’ से ज्ञात होता है कि इस पर भारूचि की प्राचीन व्याख्या कदाचित् थी, जो सम्प्रति अनुपलब्ध है। सम्प्रति केवल नन्द पण्डित प्रणीत ‘वैजयन्ती’ व्याख्या ही प्राप्त होती है।

इसके चार–पाँच संस्करण इस समय उपलब्ध हैं, जिनका विवरण इस प्रकार है– 
 सन् 1881 में कलकत्ता से प्रकाशित जुलियस जॉली के द्वारा संपादित और अंग्रेज़ी में अनूदित तथा ‘वैजयन्ती’ सहित संस्करण। सैक्रेड बुक्स ऑफ दि ईस्ट के सप्तम भाग में भी यही अनुवाद प्रकाशित है। 
 जीवानन्द के द्वारा सम्पादित ‘धर्मशास्त्र संग्रह’ के अन्तर्गत प्रकाशित। 
 'विष्णुसंहिता' के रूप में पंचानन तर्करत्न के द्वारा संपादित ‘ऊनविंशति संहिता’ के अन्तर्गत प्रकाशित। 
 मनसुखराय मोर के द्वारा प्रकाशित ‘स्मृतिसन्दर्भ’ में विष्णुस्मृति के रूप में उपलब्ध संस्करण।

श्रेणी:धर्मसूत्र
श्रेणी:संस्कृत ग्रन्थ
उत्तर पश्चिम दिल्ली लोकसभा निर्वाचन क्षेत्र

उत्तर पश्चिम दिल्ली लोकसभा निर्वाचन क्षेत्र दिल्ली के भारतीय राष्ट्रीय राजधानी क्षेत्र दिल्ली की 7 लोकसभा (संसदीय) निर्वाचन क्षेत्रों में से एक है। यह निर्वाचन क्षेत्र 2002 में गठित परिसीमन आयोग की सिफारिशों के परिपालन से साल 2008 में अस्तित्व में आया।

 विधानसभा क्षेत्र 
उत्तर पश्चिम दिल्ली लोकसभा क्षेत्र में निम्नलिखित दिल्ली विधानसभा क्षेत्र शामिल हैं:
 नरेला 
 बादली
 रिठाला 
 बवाना 
 मुंडका
 किराड़ी
 सुलतान पुर माजरा
 नांगलोई जाट
 मंगोल पुरी
 रोहिणी 

 सांसद 
लोक सभाअवधिसदस्य का नामराजनीतिक दल पंद्रहवी  2009-अवलंबी  कृष्णा तीरथ  कांग्रेस
सांसद सदस्य
Key
 
  
 
ElectionMemberParty 1952-2004Does not exist 2009 कृष्णा तीरथ भारतीय राष्ट्रीय कांग्रेस आम चुनाव 2014 उदित राज भारतीय जनता पार्टी आम चुनाव 2019 TBD TBD

चुनावी परिणाम

17वीं लोक सभा: 2019 आम चुनाव

16वीं लोक सभा: 2014 आम चुनाव

15वीं लोक सभा: 2009 आम चुनाव

 इन्हें भी देखें 
 भारत के लोक सभा निर्वाचन क्षेत्र
 सन्दर्भ 

श्रेणी:दिल्ली के लोकसभा निर्वाचन क्षेत्र
उत्तर पूर्वी दिल्ली लोकसभा निर्वाचन क्षेत्र

उत्तर पूर्वी दिल्ली लोकसभा निर्वाचन क्षेत्र दिल्ली के भारतीय राष्ट्रीय राजधानी क्षेत्र दिल्ली की 7 लोकसभा (संसदीय) निर्वाचन क्षेत्रों में से एक है। यह निर्वाचन क्षेत्र 2002 में गठित परिसीमन आयोग की सिफारिशों के परिपालन से साल 2008 में अस्तित्व में आया।

 विधानसभा क्षेत्र 
उत्तर पूर्वी दिल्ली लोकसभा क्षेत्र में निम्नलिखित दिल्ली विधानसभा क्षेत्र शामिल हैं:
 बुराड़ी 
 तिमारपुर 
 सीमापुरी 
 रोहतास नगर 
 सीलमपुर
 घोंडा 
 बाबरपुर 
 गोकलपुर 
 मुस्तफाबाद 
 करावल नगर

 सांसद 
लोक सभाअवधिसदस्य का नामराजनीतिक दल पंद्रहवी  2009-पदस्थ  जय प्रकाश अग्रवाल  कांग्रेस

 संसद सदस्य 
ElectionMemberParty 1952-2004Does not exist 2009 जय प्रकाश अग्रवाल भारतीय राष्ट्रीय कांग्रेस 2014 मनोज तिवारी भारतीय जनता पार्टी आम चुनाव 2019 TBD TBD

चुनावी परिणाम

17वीं लोक सभा 2019 के आम चुनाव

16वीं लोक सभा 2014 आम चुनाव

15वीं लोक सभा 2009 आम चुनाव

 इन्हें भी देखें 
 भारत के लोक सभा निर्वाचन क्षेत्र
 सन्दर्भ 

श्रेणी:दिल्ली के लोकसभा निर्वाचन क्षेत्र
सुनन्दा पुष्कर

सुनन्दा पुष्कर (१ जनवरी १९६२ – १७ जनवरी २०१४) बहुचर्चित इण्डो-कनाडाई उद्यमिता, व्यापारी और भारत के केन्द्रिय मन्त्री शशि थरूर की पत्नी थीं। वो दुबई आधारित टेकम इंवेस्टमेंट्स नामक निवेश कम्पनी की विक्रय प्रबन्धक एवं भारत आधारित रांदेवू स्पोर्ट्स वर्ल्ड की सहस्वामीनी थीं।

 शशि थरूर से विवाह 
अक्टूबर २००९ में वो एक दावत में शशि थरूर से मिलीं। थरूर २००७ में अपनी कनाडाई पत्नी क्रिस्टा गिल्स के साथ भारत आ गये थे। उनके लोकसभा के लिए चुने जाने के बाद, सुनन्दा का २०१० में शशि थरूर के साथ विवाह हुआ। दम्पति का केरल में मलयाली विवाह पद्धति से उत्सव मनाया गया। यह दोनों का तीसरा विवाह है।

 विवाद 
 आईपीएल विवाद 
२०१० में तत्कालीन कोच्चि आईपीएल टीम को सुनन्दा पुष्कर मिडिया के सामने आई। वो तत्कालीन विदेश राज्य मंत्री शशि थरूर के साथ दिखी थीं। थरूर पर सुनन्दा के नाम पर कोच्चि टीम से ₹ ७० करोड़ भ्रष्ट तरीके से अपने नाम करने के आरोप लगे थे। इस विवाद के अनुसार थरूर ने सुनन्दा को मोहरा बनाया था।
 ट्विटर विवाद 
१५ जनवरी २०१४ को पुष्कर ने अपने पति के ट्विटर खाते में, कथित तौर पर पाकिस्तानी पत्रकार मेहर तरार द्वारा उनके पति थरूर को भेजे गये संदेशों को प्रकाशित किया था, जिनसे लगता था कि उन दोनों के बीच सम्बंध हैं। उसके बाद ट्विटर पर तरार और पुष्कर के मध्य विवाद बढ़ता गया। थरूर ने विवाद को ख़त्म करने का प्रयास किया लेकिन विवाद बढ़ता गया और विवाद का अन्त तब हुआ जब थरूर और सुनन्दा ने एक संयुक्त बयान जारी करते हुए कहा था, "हमारा वैवाहिक जीवन सुख से बीत रहा है और हम चाहते हैं कि यह ऐसा ही रहे।"
 निधन 
एक ट्विटर विवाद के एक दिन बाद, १७ जनवरी २०१४ को, नई दिल्ली के चाणक्यपुरी क्षेत्र के लीला महल हॉटेल में कमरा संख्या ३४५ में सुनन्दा मृत पायीं गई। जब वो देर शाम तक जगी तो उनके पति शशि थरूर ने उन्हें सबसे पहले मृत पाया। उन्होंने पुलिस को सुचित किया जिसके बाद उनका शव परीक्षा के लिए भेज दिया गया।

 सन्दर्भ 

 बाहरी कड़ियाँ
 बीबीसी हिन्दी पर

श्रेणी:श्रीनगर के लोग
श्रेणी:1962 में जन्मे लोग
श्रेणी:२०१४ में निधन
श्रेणी:भारत में हत्याकांड
दि पार्क, चेन्नई

right|thumb|दि पार्क चेन्नई
भारत के पांच सितारा विलासिता वाले होटलों में से दि पार्क चेन्नई प्रमुख है जो की अन्ना सलाई, चेन्नई में स्थित है। यह होटल जो की एपीजे सुरेन्द्र ग्रुप का एक हिस्सा है, १५ मई २००२ को खोला गया था। इस होटल के लिए लगभग १,००० मिलियन रुपयों का संग्रह किया गया था। होटल के एक रेस्टुरेंट को अपने विशिष्ट मेनू एवं व्यय के चलते फोर्ब्स पत्रिका द्वारा भारत के दस सबसे महंगे रेस्टुरेंटस की श्रेणी में भी शामिल किया गया था।

 इतिहास 
वह स्थान जहाँ पर आज यह होटल है कभी जेमिनी स्टूडियो हुआ करता था जो की अपने समय का बहुत ही अधिक श्रेष्ठ एवं सफल स्टूडियो था। जेमिनी स्टूडियो को दो अन्य स्टूडियो के विलयन से बनाया गया था जिनमें से एक स्टूडियो अग्नि दुर्घटना के कारण बहुत ही बुरी तरह से क्षति ग्रस्त हो गया था। १९४० के लगभग में यह स्टूडियो अपनी ऐतिहासिक फिल्मों के देने के चलते पूरे प्रदेश के अग्र गण्य स्थलों में से एक हो गया। २१ वीं शताब्दी के शुरुआती दौर में ही कोलकाता के पार्क होटल्स ग्रुप ने इसकी तीन सितारा प्रॉपर्टी को खरीद लिया तथा उसे एक पांच सितारा विलासिता होटल में तब्दील करके १५ मई २००२ को अतिथियों के लिए खोल दिया। मई २००२ में ही अन्य ब्लॉक्स की नीलामी की तैयारी इंडियन बैंक द्वारा की गयी जिसकी रिज़र्व कीमत ९३० मिलियन रूपए रखी गयी।

२०१० में होटल की एक क़ानूनी लड़ाई, ओपन स्पेस रिजर्वेशन भूमि के लिए, कारपोरेशन ऑफ़ चेन्नई के साथ हुई जिस पर की होटल की दीवाल का ढांचा फव्वारों के साथ बना हुआ था।

 दि होटल 
इस कला संदर्भित बुटीक हाल में कुल २१४ कक्ष हैं जिसमें की १२७ डीलक्स कमरे, ३१ लक्ज़री कमरे हैं; ४१ निवासीय कमरे, ६ स्टूडियो कक्ष, ५ डीलक्स कक्ष, ३ प्रीमियर कक्ष तथा एक प्रेसिडेन्सिअल कक्ष है। होटल अपने अतिथियों को खाने पीने की विशेष सेवाएं प्रदान करता है जिसमे से थाई खाना पसंद करने वाले अतिथियों के लिए लोटस नाम का रेस्टुरेंट भी है। इसके अलावा सिक्स ओ वन नामक बार, पास्ता चोको बार, तथा आठवें माले पर स्थित एक्वा रेस्टुरेंट भी शामिल है। शहर के लेदर व्यवसाय को याद करते हुए होटल में दि लेदर बार नाम से भी एक बार है। खरीदारी के शौक़ीन अतिथियों को भी निराश होनें की जरूरत नहीं है क्यूंकि होटल में ही उनकी शौपिंग आदि जरूरतों की पूर्ति के लिए एक शौपिंग आर्केड का निर्माण किया गया है जहाँ श्रेष्ठ ब्रांडो की चीजें विक्रय के लिए उपलब्ध करायी गयी हैं।

 पुरूस्कार 
२००६ में फोर्ब्स नें "अट्रूइयम", जो की पार्क होटल चेन्नई में है, को इसके इटालियन शेफ अंटोनियो कर्लुसियो द्वारा डिजाईन किये गए मेनू के साथ, भारत के दस सबसे अधिक महंगे रेस्टुरेंटस की श्रेणी में रखा। यह रेस्टुरेंट अपने अतिथियों के लिए पर्सनलाइज्ड सेवाएं प्रदान करता है।

 इन्हें भी देखें
चेन्नई की सबसे लम्बी इमारतें

 सन्दर्भ 

श्रेणी:चेन्नई के होटल
श्रेणी:दक्षिण भारत के होटल
श्रेणी:भारत के प्रमुख पाँच सितारा होटल
राम शरण गौड़

राम शरण गौड़ (जन्म: २८ जुलाई १९४२ अलीगढ़) लेखक, प्रशासक व समाजसेवी हैं। उन्होंने दिल्ली सरकार के समाज कल्याण विभाग सहित कई अन्य विभागों में मह्त्वपूर्ण पदों पर रहते हुए लेखन कार्य जारी रखा। हिन्दी अकादमी, दिल्ली में ९ वर्ष तक सचिव रहे डॉ॰ रामशरण गौड़ की विभिन्न विषयों पर अब तक दर्ज़नों पुस्तकें प्रकाशित हो चुकी हैं। उन्हें हिन्दी भाषा और साहित्य की सेवा के लिये तमिलनाडु हिन्दी अकादमी, केरल हिन्दी अकादमी सहित कई संस्थाओं द्वारा सम्मानित किया गया। भारत सरकार के संस्कृति मन्त्रालय के अन्तर्गत वरिष्ठ अध्येता के रूप में उन्होंने आधुनिक गीतिकाव्य में जीवनमूल्य विषय पर कार्य किया।
 संक्षिप्त परिचय 
२८ जुलाई १९४२ को अलीगढ़ जिले के एक गाँव में जन्मे रामशरण गौड़ ने हिन्दी और समाज शास्त्र से एम॰ए॰ करने के पश्चात् हिन्दी साहित्य से पीएच॰डी॰ की। भारत की राजधानी दिल्ली के समाज कल्याण विभाग में बतौर अधिकारी काम कर चुके डॉ॰ गौड़ समाज कल्याण सलाहकार बोर्ड के सदस्य भी रहे हैं। ९ वर्ष तक हिन्दी अकादमी दिल्ली के सचिव रहते हुए अकादमी की पत्रिका इन्द्रप्रस्थ भारती का सम्पादन किया। हिन्दी अकादमी के सचिव पद से सेवानिवृत्ति के पश्चात् उन्होंने संस्कृति मन्त्रालय (भारत सरकार) के अन्तर्गत वरिष्ठ अध्येता के रूप में "आधुनिक गीतिकाव्य में जीवनमूल्य" विषय पर विशेष शोध कार्य किया। पत्नी की मृत्यु के पश्चात् वे अपने एकमात्र पुत्र अनिल गौड़ के साथ नोएडा में रह रहे हैं। 

स्वतन्त्र लेखन के अलावा वे कई स्वयंसेवी, समाजसेवी व साहित्यिक संस्थाओं से जुड़े हैं। उनका साफ कहना हैं कि समाज में एक भ्रम फैला हुआ है कि हिन्दी रोजगार की भाषा नहीं हो सकती। कम्प्यूटर पर हिन्दी में काम करने वाले सॉफ्टवेयर वर्षों पूर्व बनाये गये परन्तु उन्हें उपेक्षित रखा गया। हिन्दी के विकास को लेकर सरकार गम्भीर नहीं है। क्या कारण है कि पिछले पच्चीस वर्षों से किसी को राष्ट्र कवि घोषित नहीं किया गया। उन्हें इस बात की भी चिन्ता है कि हिन्दी की उपेक्षा यदि इसी तरह होती रही तो आगामी कुछ वर्षों बाद हमारी भाषा की स्थिति की कल्पना भी नहीं की जा सकती।

 प्रमुख कृतियाँ
राम शरण गौड़ ने हिन्दी में करीब दो दर्ज़न पुस्तकें लिखीं। उनकी प्रमुख पुस्तकें हैं: 

 भारतीय प्राचीन कथा-कोश, 
 ब्रजभाषा शब्दकोश, 
 पौराणिक आख्यान कोश : कृष्ण-काव्य के सन्दर्भ में, 
 मध्यकालीन काव्य-समीक्षा कोश
 लोक संस्कृति के प्रवर्तक सूर,
 विनय पत्रिका अन्तर्दर्शन।
 सम्मान 
हिन्दी भाषा और साहित्य के क्षेत्र में सराहनीय योगदान के लिये उन्हें श्री आराधक सम्मान, प्रशान्त वेदालंकार सम्मान, प्रकाशवीर शास्त्री सम्मान के अलावा तमिलनाडु व केरल की हिन्दी अकादमियों ने भी सम्मानित किया है।: 
 सन्दर्भ 

 डॉ॰ गिरिराज शरण अग्रवाल एवं डॉ॰ मीना अग्रवाल हिन्दी साहित्यकार सन्दर्भ कोश (दूसरा भाग) २००६ हिन्दी साहित्य निकेतन, बिजनौर (उ०प्र०) ISBN 81-85139-29-6
 बाहरी कड़ियाँ
 सूर्या संस्थान के ट्रस्टी सदस्य - अभिगमन तिथि: २३ दिसम्बर २०१३
 Hindi Academy (General body of Hindi Academy is re-constitute on 19.6.2003) - दिल्ली सरकार हिन्दी अकादमी, अभिगमन तिथि: २३ दिसम्बर २०१३
 हिन्दी के सहारे चढ़ीं सफलता की सीढ़ियाँ - प्रवेश सिंह, 14 सितम्बर 2012, नवभारत टाइम्स, अभिगमन तिथि: २३ दिसम्बर २०१३
 लोक संस्कृति के प्रवर्तक सूर लेखक: राम शरण गौड़ - गूगल पुस्तक (अभिगमन तिथि: २३ दिसम्बर २०१३)
 वेबकैटप्लस पर गौड़ रामशरण की पुस्तकें - अभिगमन तिथि: २३ दिसम्बर २०१३

श्रेणी:लेखक
श्रेणी:हिन्दी लेखक
श्रेणी:हिन्दी साहित्य
श्रेणी:हिन्दी साहित्यकार (जन्म १९४१-१९५०)
उत्राटम् तिरुनाल मार्तण्ड वर्मा

right|thumb|300px|
उत्राटम् तिरुनाल मार्तण्ड वर्मा (मलयालम : ഉത്രാടം തിരുനാൾ മാർത്താണ്ഡവർമ്മ ; 22 मार्च 1922 – 16 दिसम्बर 2013) त्रावणकोर के महाराजा थे। वे त्रावण्कोर राज्य के अन्तिम शासक महाराजा चित्रा तुरुनल राम वर्मा के छोटे भाई थे।

वे पद्मनाभवस्वामी मंदिर के संरक्षक के रूप में कार्य कर रहे थे। यह मंदिर हाल में अंतराष्ट्रीय चर्चा में तब आया जब इसके गुप्त तहखाने को खोला गया जिसमें अनुमानित एक लाख करोड से अधिक का खजाना होने की बात सार्वजनिक हुई थी। महाराजा मार्तण्ड वर्मा का विवाह लेफ्टिनेंट कर्नल गोपीनाथ पांडालई की पुत्री श्रीमती राधा देवी के साथ हुआ था। उनके परिवार में एक पुत्र अनंत पद्मनाभन और एक पुत्री पार्वती देती है। 
 सन्दर्भ 

श्रेणी:केरल
श्रेणी:1922 में जन्मे लोग
श्रेणी:२०१३ में निधन
सिद्धार्थ वरदराजन्

सिद्धार्थ वरदराजन् (1965 --) वरिष्ठ पत्रकार हैं। वह कई वर्ष हिन्दु समाचारपत्र के सम्पादक रहे।

 ग्रन्थ 

 
 "Global threats and India's quest for strategic space" in Great Powers and Strategic Stability in the 21st Century (Ed: Graeme Herd) ISBN 978-0-415-56054-2
पूर्वी गोलार्ध

thumb|right|250px|पूर्वी गोलार्ध
पूर्वी गोलार्ध ग्रीनवीच रेखा से पूर्व में स्थित पृथ्वी के आधे भाग के लिए प्रयुक्त भौगोलिक पद है। इस भाग में यूरोप, एशिया, अफ्रीका और ऑस्ट्रेलिया शामील है। इस गोलार्द्ध "ओरिएंटल गोलार्द्ध" भी कहा जाता है। एक सांस्कृतिक या भू राजनीतिक भावना में इसे 'पुरानी दुनिया' भी संबोधित किया जाता है। उत्तरी और दक्षिणी गोलार्द्धों बांटता है जो भूमध्य रेखा के विपरीत, पूर्वी और पश्चिमी गोलार्द्धों को अलग करनेवाली एक मनमाना काल्पनिक रेखा है। 0° देशांतर पर प्रधान मध्याह्न और 180° देशांतर पर विरोधी मध्याह्न, पारंपरिक स्वीकृत सीमाओं हैं जो पश्चिमी देशांतर से पूर्वी देशांतर विभाजित करते हैं।अक्षांश और देशांतर  britannica.com, तिथि ०७-११-२०१४ पूर्वी गोलार्ध, पश्चिमी गोलार्ध से कुल भूमि में ज्यादा बड़ा है, यहाँ आवास की व्यापक विविधता है।
इतिहास
यह अभिसमय वाशिंगटन में आयोजित १८८४ के इंटरनेशनल मेरिडियन सम्मेलन में स्थापित किया गया था जिसमे कनाडा रेल इंजीनियर सर सैंडफोर्ड फ्लेमिंग का मानक समय अवधारणाओं को अपनाया गया था। इस सीमांकन के प्रयोग की वजह से पश्चिमी यूरोप, अफ्रीका और पूर्वी रूस, पश्चिमी गोलार्ध में शामील हो रहें थे जिस्से उनकी मानचित्रकारी में उपयोगिता कम हो रही थी।
नतीजन, 20° W और बिलकुल विरोधी 160°E के शिरोबिंदु अक्सर इस्तेमाल किया गया जिस्से यूरोप और अफ्रीका पुरी तरह से पूर्वी गोलार्ध में समाविष्ट हुए पर उत्तर पूर्व ग्रीनलैंड का कुछ भाग भी इसमे शामील हुआ और रूस बाहर रह गया। मानक समय के वैश्विक गोद लेने से पहले, कई प्रधान मध्याह्न समय स्थानीय दोपहर से परिभाषित किया जाता था (स्थानीय मध्याह्न)"पूर्वी गोलार्ध". मरियम-वेबस्टर का भौगोलिक शब्दकोश, तीसरे संस्करण (२००१). स्प्रिंगफील्ड, MA: मरियम-वेबस्टर, पन्ना ३४०.।

संदर्भ

श्रेणी:गोलार्ध
श्रेणी:भौगोलिक रेखाएं
श्रेणी:पृथ्वी
भूमि गोलार्ध

300px|thumb|भूमि गोलार्द्ध (53 % जल, 47 % ज़मीन)

भूमि गोलार्ध 

भूमि गोलार्ध पृथ्वी का वह गोलार्ध है,जिसमें अधिक-से-अधिक जमीनी क्षेत्रफल शामिल है।

श्रेणी:गोलार्ध
[[भूमि गोलार्ध]] और जल गोलार्ध पृथ्वी के गोलार्ध हैं जिनमें क्रमशः भूमि और महासागर का सबसे बड़ा संभावित कुल क्षेत्रफल शामिल है। परिभाषा के अनुसार (यह मानते हुए कि पूरी सतह को "भूमि" या "महासागर" के रूप में वर्गीकृत किया जा सकता है), दोनों गोलार्ध ओवरलैप नहीं होते हैं।

भौगोलिक विशेषताओं का वितरण

भूमि गोलार्ध में ग्रह की अधिकांश भूमि (80.1 प्रतिशत) है, जिसमें लगभग पूरा एशिया (समुद्री दक्षिण पूर्व एशिया एकमात्र उल्लेखनीय अपवाद है) और अधिकांश दक्षिण अमेरिका शामिल है। अफ़्रीका, यूरोप और उत्तरी अमेरिका पूरी तरह से स्थलीय गोलार्ध में हैं। हालाँकि, भूमि गोलार्ध में भी, जल क्षेत्र अभी भी भूमि क्षेत्र से थोड़ा अधिक है (53 ​​प्रतिशत पानी बनाम 47 प्रतिशत भूमि के साथ)।
चहलकदमी

thumb|स्टीफन रॉबिन्सन अंतरिक्ष शटल की मरम्मत के दौरान रोबोट भुजा की सवारी करते हुए।
चहलकदमी पृथ्वी के वातावरण के परे किसी अंतरिक्ष यान के बाहर एक खगोलयात्री द्वारा की जाने वाली गतिविधि होती है।

श्रेणी:अंतरिक्ष अभियान
रुक़य्या सुलतान बेगम

रुक़ैया सुल्तान बेगम (वैकल्पिक हिज्जे: रुक़य्या, रुक़ैय्याह) ( 1542 – 19 जनवरी 1626) 1557 से 1605 तक मुग़ल साम्राज्य की मलिका थीं। वे तीसरे मुग़ल बादशाह अकबर की पहली बीवी और मुख्य साथी थीं। 1557 से 27 अक्टूबर 1605, 48 साल तक वे सबसे लंबे समय तक मुग़ल साम्राज्ञी भी रहीं।Her tenure, from  1557 to 27 October 1605, was 48 years

रूकैया अपने पति की चचेरी बहन थीं, और जन्म से मुगल राजकुमारी थीं। उनके पिता, हिंदल मिर्ज़ा, अकबर के पिता हुमायूँ के सबसे छोटे भाई थे। उसने नौ साल की उम्र में अकबर के साथ मंगनी की और 14 साल की उम्र में उससे शादी कर ली, लेकिन शादी के बाद भी वह बचची ही रही। बाद के जीवन में, रुकैया ने (अकबर के पसंदीदा) खुर्रम को गोद लिया और मुख्य संरक्षक के रूप में, रुकैया ने उस पर काफी प्रभाव डाला और अपने पति और उसके सौतेले बेटे, जहाँगीर के बीच विवाद अंत करने में महत्वपूर्ण भूमिका निभाई ।

 सन्दर्भ 

श्रेणी:1542 में जन्मे लोग
श्रेणी:1626 मृत्यु
श्रेणी:मुग़ल साम्राज्य से सम्बन्धित स्त्रियाँ
अभिकण

अभिकण 
thumb|right|250px| वायु में उपस्थित अभिकणों के कारण सूर्यास्त के दौरान मुंबई में धूसर (grey) एवं गुलाबी रंग 

वायुमंडलीय अभिकणीय पदार्थ (atmospheric particulate matter) पृथ्वी के वायुमंडल में उपस्थित ठोस या तरल पदार्थ के छोटे टुकड़ों को कहा जाता है। इसे संक्षिप्त रूप में अभिकणीय पदार्थ (particulate matter) या अभिकण (Particulates) या वायुमंडलीय विविक्त पदार्थ भी कहा जाता है | अभिकण वायुमंडल में वायुमंडलीय प्रश्लिष (aerosol) के रूप में  निलंबित अवस्था में रहता है। वायुमंडलीय प्रश्लिष पद सिर्फ अभिकणीय पदार्थ को संदर्भित नहीं करता, बल्कि अभिकण एवं वायु मिश्रण को संदर्भित करता है। हालांकि, प्रश्लिष पद को सिर्फ अभिकण घटक को संदर्भित करने के लिए उपयोग करना एक आम बात है। अभिकण के स्रोत दो प्रकार के होते हैं - मानव जनित या प्राकृतिक। इनका मानव स्वास्थ्य, जलवायु और वर्षा पर प्रतिकूल प्रभाव पड़ सकता है | अभिकण कई प्रकार के होते हैं - निलंबित अभिकण (SPM), श्वसनीय निलंबित अभिकण (RSP; १० माइक्रोमीटर या उससे कम व्यास वाले अभिकण), सूक्ष्म अभिकण (fine particles; २.५ माइक्रोमीटर या उससे कम व्यास वाले अभिकण), अतिसूक्ष्म अभिकण (१०० नैनोमीटर या उससे कम व्यास वाले अभिकण) एवं कालिख।

 यह भी देखिए 
 अभिकण (अंग्रेजी विकिपीडिया पर)
 प्रश्लिष
 प्रश्लिष (अंग्रेजी विकिपीडिया पर)
 वायु प्रदूषण
 वायु गुणवत्ता सूचकांक (Air Quality Index)
 SI उपसर्ग
 SI उपसर्ग(अंग्रेजी विकिपीडिया पर)

श्रेणी:प्रदूषण
 
*
तिराह

तिराह क्षेत्र (पश्तो: تیراہ‎), जिसे तिराह घाटी (उर्दु: وادی تیراہ‎), भी कहा जाता है पाकिस्तान के संघ प्रशासित जनजातीय क्षेत्र खैबर, कुर्रम और ओराकज़इ एजेंसियों में स्थित है। इसका एक छोटा भाग अफगानिस्तान में नंगरहार प्रांत में भी फैला है। तिराह खैबर दर्रे और खांकी घाटी के बीच फैली है। यह पश्तूनों की अफरीदी, ओराकज़इ और शिनवारी जनजातियों का निवास स्थान है।
 इतिहास 
 भूगोल 
 समाज 
 इन्हें भी देखें
 तिराह अभियान
 तिराह स्मारक

 सन्दर्भ 

श्रेणी:पाकिस्तान के क्षेत्र
गढ़कुंडार

thumb|गढ़ कुंडार किले के खंडहर
गढ़ कुंडार' (गढ़कुधार भी लिखा जाता है) मध्य प्रदेश के टीकमगढ़, निवाड़ी जिले शहर में एक छोटा सा गाँव है। इसका नाम यहां स्थित कुंडार के शानदार किले या "गढ़" के नाम पर रखा गया है। 925 ई. से 1507 ई. तक गढ़ कुंडार किले में चन्देलों का तुर्क और अफगानो से कई युद्ध और रक्तपात हुए, जिनमें चन्देल विजयी हुए। इस किले को 925 ई. में चक्रवर्ती सम्राट यशोवर्मन प्रथम चन्देल (925-940 ई.) ने दक्षिणी भारत पर विजय प्राप्त करने के उपलक्ष में निर्माण कराया था।
 
यह किला एक पहाड़ी की चोटी पर बना है और इसमें पाँच मंजिलें हैं, जिनमें से दो भूमिगत हैं और तीन इसके ऊपर हैं। किला इस तरह से बनाया गया है कि यह 5 किमी दूर से दिखाई देता है लेकिन जैसे-जैसे कोई इसके करीब आता जाता है, किला नजरों से दूर होता जाता है और मुख्य सड़क किसी अन्य दिशा में मुड़ जाती है।
इतिहास
प्रारंभिक इतिहास
इस किले को 925 ई. में चक्रवर्ती सम्राट यशोवर्मन प्रथम चन्देल (925-940 ई.) ने दक्षिणी भारत पर विजय प्राप्त करने के उपलक्ष में निर्माण कराया था। 925 ई. से 1507 ई. तक गढ़ कुंडार किले में चन्देलों का तुर्क और अफगानो से कई युद्ध और रक्तपात हुए, जिनमें चन्देल विजयी हुए। 1182 ई. में चौहान राजवंश के राजा पृथ्वीराज चौहान और चन्देल साम्राज्य के बीच हुए युद्ध में चन्देलों के गढ़ कुंडार के किलेदार शयाजी परमार मारे गए और किला पृथ्वीराज चौहान के अधीन आ गया। तब पृथ्वीराज तृतीय ने खेतसिंह खंगार को इस किले पर नियुक्त किया और महोबा की ओर बड़ गए। लेकिन पृथ्वीराज तृतीय की महोबा में चन्देल सम्राट परमर्दिवर्मन प्रथम से हार हुई और वो वापिस अजमेर भाग गए युद्ध से। कुछ ही दिन में चन्देलों ने गढ़ कुंडार पर आक्रमण कर युद्ध में चौहानों के किलेदार खेत खंगार समेत सभी खंगारों को मार दिया और किले पर दुबारा कब्ज़ा कर लिया। ये क्षत्रियों द्वारा खंगार जाति के नरसंहार के लिया प्रसिद्ध है।
बुंदेल राजवंश
1288 ई. में चन्देलों ने बुंदेलों को इस किला और ये सामंती राज्य प्रदान किया जिसके बाद बुंदेलो के प्रथम राजवंश की स्थापना हुई, परंतु वो चन्देल राजवंश के अधीन ही रहे। राजा सोहनपाल बुंदेलों के पहले राजा थे जिनकी मृत्यु 1299 ई. में हुई थी। उनके बाद उनके पुत्र राजा सहजेंद्र बुंदेल ने 1299 से 1326 ई. तक शासन किया।

1507 ई. में, बुंदेल राजा रुद्र प्रताप सिंह ने बेतवा नदी के तट पर ओरछा को अपनी नई राजधानी के रूप में स्थापित किया। उनके अधिपति किर्त्तिवर्मन द्वितीय ने उनकी रक्षा हुमायूं से की थी। बाद में कीर्तिवर्मन द्वितीय के आदेश पे उन्होंने श्री राम का मंदिर बनवाया। 1545 ई. में किर्त्तिवर्मन द्वितीय की सुर साम्राज्य से युद्ध में वीरगति के बाद नियम अनुसार बुंदेल स्वतंत्र हो गए अधिपति राजवंश की अनुपस्थिति में। तबसे बुन्देलो का इसपर स्वतंत्र शासन रहा।
नाम की उत्पत्ति
'कुंदर' नाम 'कुंदरका' (कुंड+अर्क, कुंड+अर्क) से लिया गया है। 'कुंड' (कुंड) का अर्थ है 'तालाब' और अर्क (अर्क) का अर्थ है 'सूर्य'। गाँव में एक तालाब था, कहा जाता है कि लोग तालाब या 'अर्क-कुंड' में स्नान करने के बाद अपने त्वचा रोगों से छुटकारा पा लेते थे। तालाब के अवशेष आज भी किले के पास 'गिद्ध वाहिनी मां' के मंदिर के पास देखे जा सकते हैं।
कताई

right|thumb|200px|नेपाली चरखे से सूत कातती हुई महिला
right|thumb|200px|'स्पिनिंग जेन्नी' का मॉडल : इसके आविष्कार से कताई की उत्पादकता में कई गुना वृद्धि हो गयी।
कताई (Spinning) वस्त्र उद्योग का आरम्भिक और बहुत बड़ा प्रक्रम है। कपास आदि प्राकृतिक रेशों या अन्य कृत्रिम रेशों को ऐंठकर सूत बनाने की क्रिया को 'कताई करना' कहते हैं। पहले यह कार्य हाथ से किया जाता था किन्तु आजकल अधिकांश कताई स्वचालित मशीनों से की जाती है। 

श्रेणी:वस्त्र उद्योग
श्रेणी:कताई
श्रेणी:वस्त्र कला
क्रीटी लिपि

right|thumb|300px|मिट्टी से बने छड़ पर क्रीटी लिपि में लिखा है।
क्रीटी ग्रीस के क्रीट द्वीप की प्राचीन भाषा है। क्रीटी भाषा और लिपि अभी तक पढ़ी नहीं जा सकी जिससे उसकी भाषा के प्राचीन रूप का पता चल सकना संभव न हो सका है। किंतु अधिकतर विद्वानों का मत है कि प्राचीन क्रीट की यह भाषा आर्येतर थी। वहाँ तक आर्यों की पहुँच होने से पहले ही वह मर चुकी थी। उसके दक्षिण सागर पार प्राचीन मिस्रियों की हामी सभ्यता थी, पूर्व में सुमेरियों और बाबुलियों की सामी सभ्यता उसे छापे हुए थी, जिससे आर्यों के संपर्क से वह वंचित रहा। क्रीट और उसके ग्रीक, लघुएशियाई नगरों का १५वीं सदी ई. पू. के लगभग आर्यों से संपर्क हुआ और वह उनके लिये मारक सिद्ध हुआ। एशियाई और दोरियाई आर्य ग्रीक जातियों ने अपने आक्रमणों द्वारा उन्हें नष्ट कर दिया।

सर आर्थर ईवांस आदि पुराविदों के अध्यवसाय से क्रीट की प्राचीन सभ्यता के भग्नावशेष खोद निकाले गए हैं। इसी सभ्यता के लघुएशिया के पूर्वोत्तरी संतरी त्राय नगर के ध्वंसावशेषों को खोदकर श्लीमान ने पुरातत्व के विज्ञान की नींव डाली थी। लघुएशिया का यह त्राय और ग्रीस का माइसीनी (मिकीनी) इसी क्रीटी सभ्यता के नगर थे जिनके दूसरे नाम ईजियाई और मिनोसी (मिनोअन) भी हैं।

क्रीटी सभ्यता के नगरों की खुदाइयों में प्राय: दो हजार मिट्टी, चूने आदि की बनी मुहरें मिली हैं। इनके अध्ययन से पता चलता है कि क्रीटी भाषा की प्रारंभिक लिपि चित्रमय थी जो धीरे धीरे रेखांकित हो गई। ये रेखाएँ क्या ध्वनित करती हैं, इसका अनुमान कर सकना कठिन है। बाद की सदियों की मुहरों पर जो आकृतियाँ बनी हैं उनसे अनुमान किया गया है कि वे संभवत: उस वर्ग की है जिसे ‘आइडियोग्राफ़’ (शब्दचित्र, ध्वनिनाम -चित्र) कहते हैं, जो चित्रलिपि और वर्णलिपि के बीच की लिपि है। इन आकृतियों से स्पष्ट है कि अभी तक क्रीट में वर्णमाला लिपि का उदय नहीं हुआ था। जब तक इन मुहरों की लिपि पढ़ ली नहीं जाती, ईजियाई सभ्यता की भाषा के संबंध में किसी प्रकार का भी अनुमान केवल काल्पनिक होगा।

श्रेणी:विश्व की लिपियाँ